**rătăceam prin mine, Eu**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

m-ai topit în tine, noapte-

plâns de stele, râs în șoapte,

sfârtecat de-un mărăcine,

ochiul focului mă ține

într-un pumn de flori uscate

gălbeneam sub umbre coapte,

și-l strigam pe dumneZeu,

rătăceam prin mine, eu

mă lăsam în asfințit,

cruce/stea-de răsădit,

taină aspră de femeie,

trupu`-mi scăpăta, scânteie

scrijeleam argint în pene

și zăpezile în gene.

(mamă-umblet de demult/

te-am găsit sau m-ai pierdut?)